PATVIRTINTA

Kaišiadorių rajono savivaldybės

administracijos direktoriaus

2020 m. kovo 12 d. Nr. V1E-243

**KAIŠIADORIŲ RAJONO SAVIVALDYBĖS**

**JAUNIMO ORGANIZACIJŲ PROJEKTŲ**

**KONKURSO TVARKOS APRAŠAS**

# **I SKYRIUS**

# **BENDROSIOS NUOSTATOS**

1. Kaišiadorių rajono savivaldybės jaunimo organizacijų projektų konkurso tvarkos aprašas (toliau – aprašas) nustato jaunimo organizacijų projektų (toliau – projektai) rėmimo iš Kaišiadorių rajono savivaldybės biudžeto lėšų, organizavimo, finansavimo ir atsiskaitymo už gautų lėšų panaudojimą tvarką.

2. Pagrindinės apraše vartojamos sąvokos:

2.1. **Jaunimas** – asmenys nuo 14 iki 29 metų.

2.2. **Jaunimo organizacija** –  įstatymų ir kitų teisės aktų nustatyta tvarka įregistruota asociacija, kurioje ne mažiau kaip 2/3 narių yra jauni žmonės ir (ar) į kurią įeina ne mažiau kaip 2/3 asociacijų, kurių kiekvienos ne mažiau kaip 2/3 narių yra jauni žmonės.

2.3. **Jaunimo organizacijos projektas** –tikslinė jaunimo organizacijos veikla, kuri yra apibrėžta tikslais, įgyvendinimo terminais, finansavimo šaltiniais, vykdytojais ir dalyviais.

2.4. **Veiklų sąrašas** – praėjusių kalendorinių metų vykdytų veiklų sąrašas (pvz., susitikimai, susirinkimai, renginiai), kuriame nurodoma data, veikla, dalyvių skaičius.

3. Projektai remiami konkurso būdu.

4. Lėšos projektams finansuoti yra planuojamos Savivaldybės pagrindinių funkcijų įgyvendinimo ir viešosios tvarkos užtikrinimo programoje ir skiriamos kiekvienais metais, tvirtinant savivaldybės biudžetą.

5. **Konkurso tikslas** – didinti jaunimo užimtumą.

6. **Kvietimas** – siūlymas teikti paraiškas, kuriame nurodomas teikimo terminas ir finansavimo prioritetai.

7. Projektų vykdytojai gali būti visos Kaišiadorių rajono savivaldybėje veikiančios jaunimo organizacijos.

8. Projektai turi būti skirti Kaišiadorių rajono savivaldybės teritorijoje gyvenančiam jaunimui.

9. Projektai finansuojami visa apimtimi.

# **II SKYRIUS**

# **KONKURSO ORGANIZAVIMAS**

10. Informacija apie konkursą, taip pat laimėjusių projektų ir jiems skiriamų lėšų sąrašas skelbiamas Kaišiadorių rajono savivaldybės interneto tinklalapyje ir socialinio tinklo „Facebook“ paskyroje „Kaišiadorių jaunimas“.

11. Konkurso prioritetą kiekvienais metais nustato Kaišiadorių rajono savivaldybės jaunimo reikalų taryba.

12. Projektų vykdytojai gali gauti finansavimą tik vienam projektui.

13. Lėšos skiriamos tik einamaisiais metais vyksiančiai veiklai ar veiklos etapui.

14. Konkursui pateikiama:

14.1. užpildyta ir organizacijos bei projekto vadovo pasirašyta paraiškos forma (1 priedas);

14.2. praėjusių metų veiklų sąrašas.

15. Dokumentus pateikti adresu: Katedros g. 4, Kaišiadorys, arba elektroniniu paštu egle.grendiene@kaisiadorys.lt.

16. Konkursui pasibaigus, paraiškos negrąžinamos ir saugomos 1 metus.

17. Projekto lėšos gali būti naudojamos išlaidoms, tiesiogiai susijusioms su paraiškoje numatytų veiklų vykdymu.

**III SKYRIUS**

**PARAIŠKŲ VERTINIMAS**

18. Paraiškas vertina Administracijos direktoriaus sudaryta vertinimo komisija.

19. Paraiškos vertinamos pagal paraiškos vertinimo kriterijus (2 priedas).

20. Pavėluotai pateiktos paraiškos nevertinamos, o jų teikėjai apie tai informuojami per 5 darbo dienas.

21. Kaišiadorių rajono savivaldybės lėšomis negali būti finansuojamos projekto išlaidos, skirtos:

21.1. paraiškai parengti;

21.2. ūkiniam inventoriui ir baldams, transporto priemonėms, ryšio priemonėms, kompiuterinei įrangai, medicininei įrangai ir kitam inventoriui, priemonėms ir įrangai, kainuojančiai daugiau kaip 500 Eur ir tarnaujančiai daugiau kaip 1 metus, pirkti;

21.3. patalpoms remontuoti.

22. Komisija, įvertinusi projektus, teikia Administracijos direktoriui lėšų paskirstymo projektą.

## IV SKYRIUS

## PROJEKTŲ FINANSAVIMAS IR ATSISKAITYMAS UŽ LĖŠŲ PANAUDOJIMĄ

23. Administracijos direktorius įsakymu patvirtina lėšų paskirstymą projektams finansuoti.

24. Administracijos direktoriui įsakymu patvirtinus projektams skirtų lėšų paskirstymą, Savivaldybės administracija apie tai per 5 darbo dienas informuoja pareiškėjus.

25. Pareiškėjas, gavęs informaciją dėl projektui skirto finansavimo, per 15 kalendorinių dienų pateikia Savivaldybės administracijai patikslintą paraišką pagal skirtas lėšas.

26. Su organizacijomis, kurių projektams skiriamas finansavimas, pasirašomos biudžeto lėšų naudojimo sutartys.

27. Jei organizacija, kurios projektui įgyvendinti skiriamas finansavimas, per 30 kalendorinių dienų nuo oficialios konkurso rezultatų paskelbimo dienos nepasirašo lėšų naudojimo sutarties, komisija persvarsto, kuriam projektui galima skirti nepanaudotas lėšas.

28. Paraiškų teikėjai apie įgyvendintas priemones viešai informuoja bendruomenę savo organizacijos interneto svetainėje, socialinio tinklo „Facebook“ paskyroje arba spaudoje.

29. Skiriamos lėšos administruojamos vadovaujantis Kaišiadorių rajono savivaldybės administracijos nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kaišiadorių rajono savivaldybės

Jaunimo organizacijų projektų

konkurso tvarkos aprašo

1 priedas

**(konkurso paraiškos forma)**

#### JAUNIMO ORGANIZACIJŲ PROJEKTŲ

#### KONKURSO PARAIŠKA

|  |
| --- |
| **1. Projekto pavadinimas** |
|  | |

|  |  |
| --- | --- |
| **2. Informacija apie projektą teikiančią ir vykdančią organizaciją** | |
| Pavadinimas |  |
| Juridinio asmens kodas |  |
| Adresas |  |
| Telefonas |  |
| Elektroninis paštas |  |
| Interneto svetainė, socialinio tinklo paskyra |  |
| Organizacijos banko rekvizitai (banko pavadinimas, kodas, sąskaitos numeris) |  |

|  |  |
| --- | --- |
| **3. Prašoma suma, Eur** | |
| Bendra projekto suma |  |
| Prašoma suma iš savivaldybės biudžeto |  |
| Kiti projekto finansavimo šaltiniai |  |
| Kita parama |  |

|  |  |
| --- | --- |
| **4. Tikslas ir trumpas projekto aprašymas (ne daugiau kaip 0,5 psl.)** | |
|  | |
|  |
| **5. Projekto vykdytojai** |
| Bendras projekto vykdytojų skaičius: | | |
| Projekto vykdytojų vardai, pavardės, kontaktiniai duomenys: | | |
| Projekto vadovo vardas, pavardė, kontaktiniai duomenys: | | |

|  |
| --- |
| **6. Projekto dalyviai** |
| Jaunimas (14 – 29 m.) – .....................  Bendras dalyvių skaičius – ................. | |

|  |
| --- |
| **7. Projekto įgyvendinimo vieta:** |
|  | |
|  | |
| **8. Laukiami projekto rezultatai:** |
| **Kiekybiniai** (planuojamų organizuoti veiklų skaičius):  **Kokybiniai** (kokių kompetencijų, žinių įgaus): | |

|  |  |  |  |  |
| --- | --- | --- | --- | --- |
| **9. Projekto veiklų planas:** | | | | |
| **Veikla** | Sausis | Vasaris | Kovas | Balandis | Gegužė | Birželis | Liepa | Rugpjūtis | Rugsėjis | Spalis | Lapkritis | Gruodis | **Vykdytojas** |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |

|  |
| --- |
| **10. Kaip ir kada numatoma pristatyti projektą visuomenei / bendruomenei ir kt.** |
|  | |

|  |  |  |  |
| --- | --- | --- | --- |
| **11. Projekto išlaidos** | | | |
| **Nr.** | **Išlaidų rūšis** (pvz., prizai, transportas, mokymai) | **Išlaidų detalizavimas** | **Reikalinga**  **suma Eur** | **Prašoma**  **suma Eur** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| **IŠ VISO:** | | |  |  |

|  |
| --- |
| **12.** **Prie paraiškos pridedami dokumentai** (nurodyti lapų skaičių):  1. ........ metų veiklų sąrašas, lapų skaičius.... |

|  |
| --- |
| Data:  Organizacijos vadovo vardas, pavardė, parašas:  Projekto vadovo vardas, pavardė, parašas:  A. V. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kaišiadorių rajono savivaldybės

Jaunimo organizacijų projektų

konkurso tvarkos aprašo

2 priedas

**(Paraiškos vertinimo forma)**

**PARAIŠKOS VERTINIMAS PAGAL KRITERIJUS**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Eil. Nr. | Projektą teikianti organizacija | **Vertinimo kriterijai ir galimas vertinimas (balais)** | | | | | | Bendra balų suma | Visa  projekto suma (Eur) | Prašoma suma (Eur) | Siūloma  skirti suma (Eur) |
| Projekto tikslų ir veiklų atitiktis konkurso | | Konkretus ir aiškus projekto turinys  (1–10 balų) | Racionaliai suplanuotas biudžetas  (1–5 balai) | Nuolatos vykdoma organizacijos veikla, atsižvelgiant į pateiktų veiklų sąrašą (1–5 balai) | Aiškūs ir pamatuojami projekto veiklos rezultatai  (1–5 balai) |
| tikslui  (1–10 balų) | prioritetui  (1–10 balų) |
| **1.** |  |  |  |  |  |  |  |  |  |  |  |
| **2.** |  |  |  |  |  |  |  |  |  |  |  |
| **3.** |  |  |  |  |  |  |  |  |  |  |  |
| **4.** |  |  |  |  |  |  |  |  |  |  |  |
| **5.** |  |  |  |  |  |  |  |  |  |  |  |
| **6.** |  |  |  |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_